དེ་ཡང་ཞོགས་པ་ཆུ་ཚོད་༩།༠༠ཙམ་ལ་ཐའེ་ཝན་གྱི་བོད་བརྒྱུད་ནང་བསྟན་མཐུན་ཚོགས་ཀྱི་འབྲེལ་ཡོད་མི་སྣས་སྤོས་སྣེས་མདུན་བསུ་དང་བཅས་བཞུགས་སྒར་ཕོ་བྲང་ནས་ཐེག་ཆེན་ཆོས་གླིང་གཙུག་ལག་ཁང་གི་བཞུགས་ཁྲིར་༸ཞབས་སོར་འཁོད་མཚམས་ཐའེ་ཡི་དགེ་འདུན་པ་ཁག་ཅིག་གིས་རང་སྐད་དུ་བཀྲ་ཤིས་པའི་མདོ་གསུང་འདོན་དང་།དེ་ནས་རྒྱ་རིགས་ཆོས་ཞུ་བ་ཡོངས་ཀྱིས་རྒྱ་སྐད་ཐོག་ཤེས་རབ་སྙིང་པོ་དབྱངས་རྟ་དང་བཅས་གསུང་འདོན་གནང་མཚམས།སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གིས།སྨྲ་བསམ་བརྗོད་མེད་ཤེས་རབ་ཕ་རོལ་ཕྱིན།།མ་སྐྱེས་མ་འགག་ནམ་མཁའི་ངོ་བོ་ཉིད།།སོ་སོར་རང་རིག་ཡེ་ཤེས་སྤྱོད་ཡུལ་བ།།དུས་གསུམ་རྒྱལ་བའི་ཡུམ་ལ་ཕྱག་འཚལ་ལོ།།ཏདྱ་ཐཱ།ཨོཾ་ག་ཏེ་ག་ཏེ་པཱ་ར་ག་ཏེ་པཱ་ར་སཾ་ག་ཏེབོ་ངྷི་སྭཱཧཱ།ཞེས་སོགས་གསུངས་འདོན་དང་།དེ་ནས་ཕྱི་ལོ་༡༩༨༢ལོར་སིངྒ་པོར་ལ་ཕེབས་སྐབས་ཀྱི་གནས་ཚུལ་ཞིག་དྲན་གསོ་དང་འབྲེལ་བཀའ་སློབ་སྩལ་དོན།